
R A P O R T

asupra proiectului de Lege pentru ratificarea Protocolului dintre Guvernul României şi Guvernul Republicii Slovace privind valabilitatea tratatelor, acordurilor, convenţiilor şi a altor înţelegeri încheiate de România cu Cehoslovacia, semnat la Bratislava, la 16 aprilie 1999.



În conformitate cu prevederile art.86 din Regulamentul Camerei Deputaţilor, Secretarul general al Camerei Deputaţilor a trimis Comisiei juridice, de disciplină şi imunităţi , cu adresa nr.57 din            14 februarie 2000, înregistrată sub nr.156/XVIII/11 din 15 februarie 2000, pentru dezbatere şi avizare în fond, proiectul de lege menţionat mai sus.



Proiectul  de lege a fost avizat favorabil de Consiliul Legislativ, conform Avizului nr.817/18.08.1999.



În şedinţa din 1 martie 2000, Comisia juridică, de disciplină şi imunităţi a examinat proiectul de lege şi a hotărât, cu majoritate de voturi, să fie supus Plenului Camerei Deputaţilor, spre dezbatere şi adoptare, în forma adoptată de Senat la 7 februarie 2000.



Având în vedere conţinutul juridic şi obiectul reglementării, proiectul de lege face parte din categoria legilor ordinare.

                       PRESEDINTE,                     SECRETAR,

               Emil Teodor Popescu                 Nicolae Grădinaru

red. consilier

        Rânjea Sorin

